open-index/open-wikipedia-markdown huggingface dataset:
களஹண்டி சமஸ்தானம்

**களஹண்டி சமஸ்தானம்** (**Kalahandi State**, also known as **Karond State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *பவானிபாட்னா* நகரம் ஆகும். இது தற்கால ஒடிசா மாநிலத்தின் களஹண்டி மாவட்டப் பகுதிகளைக் கொண்டிருந்தது. 1892-ஆம் ஆண்டின் மக்கள் தொகை கணக்கெடுப்பின் படி,  களஹண்டி சமஸ்தானம் 9,700 சதுர கிலோ மீட்டர் பரப்பளவும்,  2,24,548 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர். இதன் வடக்கில்  பாட்னா சமஸ்தானம் இருந்தது.

## வரலாறு
கிபி 1005-ஆம் ஆண்டு முதல் நாக வம்சத்தினர் களஹண்டிப் பகுதிகளை ஆண்டனர். of Eastern India, beginning to rule the Kalahandi area in 1005 CE.பின்னர் கீழைக் கங்கர் (1078–1434) ஆட்சியில் சென்றது. அதன் பின்னர் களஹண்டி சமஸ்தானம் மராத்தியப் பேரரசில்   சிற்றரசாக இருந்தது.

1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றி பெற்றனர். இதனால் மராட்டியர் வசமிருந்த களஹண்டி உள்ளிட்ட ஒடிசா பகுதிகள் ஆங்கிலேயரின் கீழ்வந்தது.1807-ஆம் ஆண்டு முதல் களஹண்டி சமஸ்தான மன்னர்கள் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றுக்கொண்டு,  ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது  பிரித்தானிய இந்தியாவின் கிழக்கிந்திய முகமையின் கீழ்  செயல்பட்டது. பாட்னா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

களஹண்டி சமஸ்தானம் 1912-ஆம் ஆண்டு முதல் 1936=வது ஆண்டு வரை  பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது.  1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி களஹண்டி சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று  ஒடிசா மாநிலம் நிறுவப்பட்ட போது பாட்னா சமஸ்தானப் பகுதிகள் களஹாண்டி மாவட்டத்தில் இணைக்கப்பட்டது.
## படக்காட்சியகம்

File:Palace_of_Kalahandi_King.jpg|களஹண்டி அரண்மனை, பவானிபாட்னா நகரம் 
File:ManikeswarTemple.jpg|மணிக்கேஸ்வரி கோயில், பவானிபாட்னா

## இதனையும் காண்க
* பாட்னா சமஸ்தானம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

*Aftermath of Merger of Princely States in Orissa

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:ஒடிசாவின் வரலாறு
பகுப்பு:களாஹாண்டி மாவட்டம்
பலேடியம் டைசல்பைடு

**பலேடியம் டைசல்பைடு** (*Palladium disulfide*) என்பது PdS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியம் தனிமமும் கந்தகமும் சேர்ந்து இச்சேர்மம் உருவாகிறது. 
 
## தயாரிப்பு
பலேடியம்(II) சல்பைடை மிகையளவு கந்தகத்துடன் சேர்த்து சூடுபடுத்தினால் பலேடியம் டைசல்பைடு உருவாகிறது.

:PdS + S → PdS2

இருப்பினும், சில தொடக்கப் பொருட்கள் பல மாதங்கள் சூடுபடுத்திய பிறகும் இருக்கின்றன. எனவே பலேடியம்(II) குளோரைடுடன் மிகையளவு கந்தகத்தை ஒரு மூடிய குழாயில் இட்டு 450 பாகை செல்சியசு வெப்பநிலைக்கு சூடுபடுத்தி வினை விளைபொருளை கார்பன் டை சல்பைடு கரைசலில் கழுவி பலேடியம் டைசல்பைடு தயாரிக்கப்படுகிறது. இம்மாற்று முறையில் பலேடியம்(II) சல்பைடு கலக்காத பலேடியம் டைசல்பைடு கிடைக்கிறது. 
## கட்டமைப்பு
பலேடியம் டைசல்பைடில் கந்தகம்-கந்தகம் பிணைப்புகள் உள்ளன. எனவே டைசல்பைடில் முறையாக S22− மற்றும் Pd2+ அயனிகள் இருக்க வேண்டும். சதுரத் தள பலேடியம் மையங்கள் மற்றும் முக்கோண பட்டைக்கூம்புரு கந்தக மையங்களைக் கொண்ட அடுக்கு படிக அமைப்பை இது ஏற்றுக்கொள்கிறது.
## தொடர்புடைய சேர்மங்கள்
Pd4S, Pd2.8S, Pd2.2S மற்றும் PdS. உள்ளிட்ட இதர பல சேர்மங்களும் Pd-S அமைப்புத் திட்டத்தில்  அறியப்படுகின்றன. 
 
## மேற்கோள்கள்

பகுப்பு:பலேடியம் சேர்மங்கள்
பகுப்பு:சல்பைடுகள்
விழிகள் (இதழ்)

**விழிகள்** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து மாதாந்தோறும் வெளிவந்தது.

## வரலாறு
மதுரையில் செயல்பட்டுவந்த, விழிகள் இலக்கிய வட்டம் சார்பில் சிற்றிதழாக 'விழிகள்' 1976இல் தோன்றியது.
இந்த இதழுக்கு சுந்தரபாண்டியன் என்பவர் ஆசிரியராகவும் வெளியிட்டாளராகவும் செயல்பட்டார். இப்பத்திரிகையில் ராமசாமி ( ஆராமுதம்)  நிறையவும் தீவிரமாகவும் எழுதினார். நாட்டுப்புறக் கலைகள், கிராமியப் பாடல்கள், மக்கள் கலாச்சாரம், நிஜநாடக இயக்கம் முதலியவற்றில் ஈடுபாடு உடையவராக இருந்தார் அவர். விழிகள் இதழானது சிறுகதை, கவிதை, கட்டுரை போன்ற இலக்கிய விஷயங்களோடு மட்டுமே அல்லாமல் நாடகம், தெருக் கூத்து, கலைத் திரைப்படங்கள்; கலாசாரம், கல்வித் தரம் போன்ற பல விஷயங்களிலும் ஈடுபாடு காட்டியது.

சோதனை ரீதியிலான சிறுகதைகளையும், புதுக் கவிதைகளையும் வெளியிட்டது. பாரதி நூற்றாண்டு விழா சமயத்தில் 1982 சனவரி இதழை 'பாரதி மலர்' ஆகத் தயாரித்தது. 

விழிகள் குறிப்பிட்ட காலத்தில் தவறாது வெளிவர வேண்டும் என்று நிர்வாகம் ஆசைப்பட்டது. 'வரும்' என அடிக்கடி உறுதி கூறியது. எனினும், காலம் தாழ்த்தி, நீண்ட இடைவெளிகளுக்குப் பிறகேதான் ஒவ்வொரு இதழும் வருவது சாத்தியமாக இருந்தது. 

1983இல் 'விழிகள்' ஒரு இதழ்கூட வந்ததாகத் தெரியவில்லை.

## குறிப்புகள்

பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:சிற்றிதழ்கள்
பஞ்சவர்ணம் (திரைப்படம்)

**பஞ்சவர்ணம்** (*Panchavarnam*) என்பது 1982 ஆம் ஆண்டு வெளிவந்த தமிழ்த் திரைப்படமாகும். மணிமாரன் இயக்கத்தில் வெளிவந்த இத்திரைப்படத்துக்கு வசனம், பாடல்களை நா. காமராசன் எழுதியுள்ளளார். இப்படத்தில் ஜாக்கப், மேனகா சுரேஷ் ஆகியோர் நடித்தனர்.

## பாடல்கள்
இப்படத்திற்கு இசையமைத்தவர் ரகுராஜ் சக்கரவர்த்தி. பாடல் வரிகளை ந. காமராசன் எழுதியுள்ளார்.

## வரவேற்பு
இப்படம் எதிர்மறையான விமர்சனங்களைப் பெற்றது. ஒரு படம் எப்படி படத்தொகுப்பு செய்யக்கூடாது என்பதற்கும், எப்படி உரையாடல் எழுதக்கூடாது என்பதற்கும், எப்படியெல்லாம் நடிக்கக் கூடாது என்பதற்கும், எப்படியெல்லாம் எடுக்கக் கூடாது என்று படிப்பதற்கும் இந்தப் படம் உதவும். என்று விழிகள் இதழில் விமர்சனம் வெளியானது.

## மேற்கோள்கள்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுபாஷ் உத்தம் பால் தேசாய்

**சுபாஷ் உத்தம் பால் தேசாய்** (*Subhash Uttam Phal Desai*) என்பவர் இந்திய அரசியல்வாதி ஆவார். இவர் கோவா மாநிலத்தினைச் சார்ந்தவர். முதுநிலை பட்டதாரியான பால் தேசாய் மும்பை பல்கலைக்கழகத்தில் 1989ஆம் ஆண்டு இளம் அறிவியல் பட்டம் பெற்றுள்ளார். கோவா சட்டமன்றத்திற்கு 2012ஆம் ஆண்டு நடைபெற்ற சட்டசபைத் தேர்தலில் பாரதிய ஜனதா கட்சியின் சார்பில் சான்குயம் தொகுதியில் போட்டியிட்டு வெற்றிபெற்றார்.

## மேற்கோள்கள்


பகுப்பு:கோவாவின் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
பிரசாத் கோன்கர்

**பிரசாத் கோன்கர்** (*Prasad Gaonkar*) என்பவர் இந்திய அரசியல்வாதி ஆவார். இவர் கோவா மாநிலத்தினைச் சார்ந்தவர். கோவா சட்டமன்றத்திற்கு 2017ஆம் ஆண்டு நடைபெற்ற சட்டப் பேரவை தேர்தலில் சுயேச்சையாக சான்குயம் தொகுதியில் போட்டியிட்டு வெற்றிபெற்றார். இவர் 2017இல் மனோகர் பாரிக்கர் தலைமையிலான அரசாங்கத்தை ஆதரித்தார். கோவா வன மேம்பாட்டுக் கழகத்தின் தலைவராகவும் இருந்தார்.

## மேற்கோள்கள்

பகுப்பு:கோவாவின் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1976 பிறப்புகள்
சுழல்காந்த விகிதம்

ஒரு துகளின் **சுழல்காந்த விகிதம்** அல்லது சுழற்சிகாந்த விகிதம் என்பது அதன் காந்தத் திருப்புத்திறனுக்கும் கோண உந்தத்திற்கும் இடையேயான விகிதம். இதன் குறியீடு \gamma (காமா). இதன் SI அலகு rad&#x22C5;s−1&#x22C5;T−1 அல்லது C&#x22C5;kg−1. காந்தத் திருப்புத்திறன் உள்ள ஒரு அமைப்பின் மீது காந்தப்புலத்தின் விளைவைக் கண்டறிய இது உதவுகிறது.

### சுழல்காந்த விகிதமும் [[லார்மார் அச்சலைவு|லார்மார் அச்சலைவும்]]
காந்தத் திருப்புத்திறனின் திசையில் அல்லாத ஒரு புறக் காந்தப்புலத்தில் (*B*) வைக்கப்படும் எலக்ட்ரான், புரோட்டான், அணுக்கரு உள்ளிட்ட மின்துகள்களின் அமைப்பு, ஒரு குறிப்பிட்ட அதிர்வெண்ணில் அச்சலைவை ஏற்படுத்துகின்றது; இவ்வதிர்வெண்ணிற்கான சமன்பாடு 
:f=\frac{\gamma}{2\pi}B.
## மேற்கோள்கள்


பகுப்பு:அணு இயற்பியல்
பகுப்பு:அணுக்கரு இயற்பியல்
மேகலா சித்ரவேல்

**மேகலா சித்ரவேல்** (*Megala chitravel*) இந்தியாவின் தமிழகத்தைச் சேர்ந்த ஓர் எழுத்தாளர் ஆவார். தமிழில் 62 நாவல்களையும் இதர தலைப்புகளில் 32 நூல்களையும் இவர் எழுதியுள்ளார். மேகலா சித்ரவேலின் நாவல்களை மூன்று மாணவர்கள் முனைவர் பட்ட ஆராய்ச்சிக்காக ஆய்வு செய்துள்ளனர். குமுதம் சினேகிதி இதழின் துணை ஆசிரியாகவும் பணிபுரிந்துள்ள இவரின் சிறுகதைகள் அனைத்திந்திய வானொலியில் ஒலிபரப்பப்பட்டுள்ளன.

## வாழ்க்கைக் குறிப்பு
தென்னாற்காடு மாவட்டமாக இருந்த கடலூரில் விசாலாட்சி -  இரெ. இளம்வழுதி இணையருக்கு மேகலா பிறந்தார். இவர் தந்தை, பகுத்தறிவுச் சிங்கம் என்று அறிஞர் அண்ணாவால் அழைக்கப்பட்டவர்.

புகழேந்தி, பன்னீர் செல்வம் என்ற இரண்டு சகோதரர்களும் உதயராணி, கலையரசி, மாலதி என்று மூன்று சகோதரிகளும் இவருக்கு உடன்பிறந்தவர்களாவர்.

தூத்துக்குடி மாவட்டம் அக்காசாலை என்ற கிராமத்தைச் சேர்ந்த கால்நடை மருத்துவர் சித்ரவேலை மேகலா திருமணம் செய்து கொண்டார். ஆடுகளம் திரைப்படத்தின் இயக்குநர் வெற்றிமாறன் மற்றும் வந்தனா இருவரும் மேகலா சித்ரவேல் தம்பதியரின் குழந்தைகளாவர்.

## எழுதிய புதினங்கள்
*மதுரா
*காதலடி நீ எனக்கு
*நான் நப்பின்னை பேசுகிறேன்
*ஈரமான ரோஜாவே
*ஆற்றோட்டத்துப் பூக்கள்
*காதல் ஒருவனைக் கைப்பிடித்தே
*கனாக் கண்டேன் தோழி
*எல்லே ... இளங்கிளியே!
*கங்கா
*வாடாமல்லி
*ரதிதேவி வந்தாள்
*சொர்ணப் புறா
*ஒரு பூ மலர்ந்தபோது
*மழைவில்
*கைத்தலம் பற்ற 
*சித்ர சலபம்
*கண்ணாடி நிலவு
*பளிங்கு பூக்களின் ஊர்வலம்
*ஆனந்தப் பூத்தூறல்
*காதல் தாமரை
*மஞ்சள் மத்தாப்பு
*நகுலனின் மாதங்கி
*அப்பா குருவிகள்
*விக்ரம துளசி
*வசந்தமே வருக
*முத்தழகி
*ஜெகதா
*நதியே பெண் நதியே
*மழை மேக மயில்கள்
*கமலி அண்ணி
*ஜரிகை பட்டாம் பூச்சிகள்
*செவ்வரளிப் பூ
*வரலாறு படைத்த வள்ளல் எம்.ஜி.ஆர்
*சௌகந்தி
*பூவே வெண்பூவே, 
*வாலைக் குமரியடி
*போய்வா சினேகிதி
*மதுர நிலவே மதுரா
*ஒரு பூ மலர்ந்த போது
*அவளோடு வானவில்
*நெஞ்சத்தில் நீ
*தென்றல் வரும் நேரம்
*வா பொன்மயிலே!
*பொன்மலர்
*சந்தன மலர் சிரித்தது
*பூவே நீயும் பெண்தானே
*செவ்வந்திப் பூவும் வெள்ளி நிலவும்

## மேற்கோள்கள்

## வெளி இணைப்புகள்
* என் கண்ணீர் அவன் தலையில் விழுந்தது! Vetrimaaran அம்மா Megala Chithravel (Part 1)
* எந்த ஜென்மத்திலோ தனுஷ் மகனா பொறந்திருப்பான் போல | Vetrimaaran Mother Mekala Chithravel (Part 2)

பகுப்பு:தமிழ் எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு:வாழும் மக்கள்
சோன்பூர் சமஸ்தானம்

**சோன்பூர் சமஸ்தானம்** (**Sonepur State**),1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால ஒடிசா மாநிலத்தின் சுபர்ணாபூர் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சோன்பூர் சமஸ்தானம்  2,347 சதுர கிலோ மீட்டர் பரப்பளவும், 1,69,877   மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர்.

## வரலாறு
ஒடிசா பகுதியில் கீழைக் கங்கர் ஆட்சி வீழ்ச்சிக்குப் பின்னர், கிபி 1650-ஆம் ஆண்டில் சம்பல்பூர் இராச்சிய மன்னர் மதுகர் தேவ் சோன்பூர் இராச்சியப் பகுதிகளை கைப்பற்றி, தனது மகன் மதன் கோபாலை சோன்பூர் சமஸ்தானத்தின் மன்னராக்கினார். 1800-ஆம் ஆண்டில் சோன்பூர் சமஸ்தானம் மராத்தியப் பேரரசின் கீழ் சிற்றரசாக இருந்தது. 1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றிபெற்றனர். இதனால் மராட்டியர் வசமிருந்த சோன்பூர் சமஸ்தானம் உள்ளிட்ட ஒடிசா பகுதிகளும் ஆங்கிலேயரின் கீழ்வந்தது.

1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  சோன்பூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் கிழக்கிந்திய முகமையின் கீழ்  செயல்பட்டது. சோன்பூர் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.முதலில் 

சோன்பூர் சமஸ்தானம் முதலில் வங்காள மாகாணத்துடன் இணைக்கப்பட்டது. பின்னர் 1912-ஆம் ஆண்டு முதல் 1936வது ஆண்டு வரை  பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் புதிய [ஒரிசா மாகாணத்துடன் இணைக்கப்பட்டது.  1947-இல் [இந்தியப் பிரிவினை|இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி சோன்பூர் சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று  ஒடிசா மாநிலம் நிறுவப்பட்ட போது சோன்பூர் சமஸ்தானப் பகுதிகள் சுபர்ணாபூர் மாவட்டத்தில் இணைக்கப்பட்டது.

## இதனையும் காண்க
* மராட்டியப் பேரரசு
* இரண்டாம் ஆங்கிலேய மராத்தியப் போர் (1803–1805)
* பீகார் மற்றும் ஒரிசா மாகாணம் (1912–1936)
* ஒரிசா மாகாணம் (1936–1947)
* கிழக்கிந்திய முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

## இதனையும் காண்க
* மராட்டியப் பேரரசு
* இரண்டாம் ஆங்கிலேய மராத்தியப் போர் (1803–1805)
* பீகார் மற்றும் ஒரிசா மாகாணம் (1912–1936)
* ஒரிசா மாகாணம் (1936–1947)
* கிழக்கிந்திய முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
*Sonepur State – Heritage of Indian Stamps

பகுப்பு:சுபர்ணபூர் மாவட்டம்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:ஒடிசாவின் வரலாறு
கோவிந்த் கவுடே

**கோவிந்த் கவுடே** (*Govind Gaude*) என்பவர் இந்திய அரசியல்வாதி ஆவார். கவுடே வடக்கு கோவா மாவட்டத்தில் உள்ள பிரியோல் தொகுதியிலிருந்து கோவா சட்டமன்ற 2017ஆம் ஆண்டு தேர்தலில் சுயேச்சை உறுப்பினராகத்  தேர்ந்தெடுக்கப்பட்டார். முன்னர் இவர் இந்தியத் தேசிய காங்கிரசின் கட்சி வேட்பாளராக 2007ஆம் ஆண்டு கோவா சட்டமன்றத் தேர்தலில் மார்கெய்ம் தொகுதியில் போட்டியிட்டார். கவுடே தற்போது, பிரமோத் சாவந்த் அமைச்சரவையில் கலை மற்றும் கலாச்சாரம், குடிமைப்பொருள் வழங்குதல் மற்றும் விலைக் கட்டுப்பாடு மற்றும் பழங்குடியினர் நலத்துறை அமைச்சராக உள்ளார்.

## 2022 தேர்தல்
2022 ஆம் ஆண்டு மார்ச் மாதம் நடைபெற்ற கோவா சட்டமன்றத் தேர்தலில் பிரியோல் தொகுதியிலிருந்து மீண்டும் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்றார்.

## மேற்கோள்கள்


பகுப்பு:கோவா அரசியல்வாதிகள்
பகுப்பு:வாழும் மக்கள்
பகுப்பு:கோவாவின் சட்டமன்ற உறுப்பினர்கள்
சந்திரகாந்த் கவ்லேகர்

**சந்திரகாந்த் கவ்லேகர்** (*Chandrakant Kavlekar*)(பிறப்பு 7 மே 1971) என்பவர் **சந்திரகாந்த் 'பாபு' கவ்லேகர்** என்றும் அழைக்கப்படுபவர் கோவா மாநில இந்திய அரசியல்வாதி ஆவார். இவர் கோவாவின் முன்னாள் நகர மற்றும் கிராம திட்டமிடல், விவசாயம், காப்பகங்கள், தொல்லியல், தொழிற்சாலைகள் மற்றும் கொதிகலன்கள் துறை அமைச்சராக உள்ளார். இவர் கோவா சட்டமன்றத்தில் நான்கு முறை சட்டப்பேரவை உறுப்பினராக உள்ளார். இவர் குயுபெம்  தொகுதியைச் சார்ந்தவர்.

2017ஆம் ஆண்டு நடைபெற்ற சட்டப்பேரவைத் தேர்தலில் பாஜக வேட்பாளர் பிரகாஷ் வெலிப்பை எதிர்த்து பாபு கவ்லேக்கர் வெற்றி பெற்றுத் தொடர்ந்து நான்காவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.

2019, சூலை 11 அன்று, இந்தியத் தேசிய காங்கிரசு கட்சியிலிருந்து விலகி பாரதிய ஜனதா கட்சியில் சேர்ந்தார். சூலை 13, 2019 முதல் இவர் கோவா மாநில துணை முதல்வராக இருந்தார்.

## மேற்கோள்கள்

 
## வெளி இணைப்புகள்
* கோவா சட்டமன்ற உறுப்பினர்கள் 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:கோவாவின் சட்டமன்ற உறுப்பினர்கள்
பேதுல் (கோவா)

**பேதுல்** (*Betul*) என்பது இந்தியாவின் கோவாவின் தெற்கு கோவா மாவட்டத்தில் அமைந்துள்ள ஓர் கடற்கரை நகரமாகும். இது மட்காவிலிருந்து ஒரு மணி நேரப் பயணத் தூரத்தில் உள்ளது. இது கடற்கரைக்குப் பெயர் பெற்றது. சால் ஆறு பேதுல் அருகே அரபிக்கடலில் கலக்கிறது. இந்த இடத்தில் பேதுல் கோட்டை அமைந்துள்ளது.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
சுனில் தியோதர்

**சுனில் தியோதர்** (*Sunil Deodhar*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். மராத்தி மொழி பத்திரிகையாளர் வி நா தியோதரின் மகனான சுனில் 1965 ஆம் ஆண்டு செப்டம்பர் மாதம் 29 ஆம் தேதியன்று இவர் பிறந்தார். பாரதிய ஜனதா கட்சியின் தேசிய செயலாளரான இவர் ஆர்.எசு.எசு. அமைப்பின் பிரச்சாரகராகவும் உள்ளார். 2014 ஆம் ஆண்டு நடைபெற்ற தேர்தலின்போது வாரணாசி தொகுதியில் நரேந்திர மோடியின் பிரச்சார மேலாளராகவும்  பணிபுரிந்தார். வட-கிழக்கு இந்தியாவின் என் வீடு இந்தியா என்ற இலாப நோக்கற்ற தன்னார்வ தொண்டு நிறுவனத்தை சுனில் தியோதர் நிறுவினார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர மக்கள்
மானுடம் (இதழ்)

**மானுடம்‌** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், திருச்சிராப்பள்ளியில் இருந்து மாதம் இருமுறை வெளிவந்தது.

## வரலாறு
மானுடம் இதழானது தமிழ்நாட்டின் திருச்சிராபள்ளியில் 1979இல் துவக்கப்பட்டு மாதம் இருமுறை வெளியானது. இது கனமான விஷயங்களைத் தருவதில் அக்கறை கொண்ட இதழாக இருந்தது. இந்த இதழுக்கு ஜி. விஜயகுமார் (ஜீவி) என்பவர் ஆசிரியராக இருந்தார். ஜி. விஜயகுமாரும் இதில் கதை, கட்டுரை, கவிதைகள் எழுதியுள்ளார்.

இதன் இரண்டாவது இதழில் திரைப்பட படைப்பாளியான இங்மர் பெர்க்மன் எழுதிய *ஒவ்வொரு படமும் எனது இறுதிப் படம்* என்ற கட்டுரையின் தமிழாக்கம் வெளியானது. மூன்றாவது இதழில் எஸ். ஆல்பர்ட் எழுதிய 'புதுக் கவிதையின் பாடு பொருள்' என்ற ஆய்வுக் கட்டுரை இலக்கிய ரசிகர்களின் கவனத்தை ஈர்த்தததாக வெளியனது. 

*மானுடம் படைப்பிலக்கியம், இலக்கிய விமர்சனம், நவீன திரைப்படம், ஓவியம் பற்றிய கட்டுரைகளையும், அரசியல் விமர்சனக் கட்டுரைகளையும் வரவேற்கிறது. படைப்பாளிகளின் மீதான விமர்சனங்களை வெளியிடுவதற்கில்லை* என்று ஒரு இதழில் (இரண்டாவது ஆண்டின் முதல் இதழில் ) அறிவித்தது.

10ஆவது இதழ் ( சனவரி 1983) ஒரு சிறப்பு வெளியீடாக வெளியானது. திருச்சியில் 1982 அக்டோபரில் 'இலக்கு கலாசார இயக்கத்தின் திருச்சிக் குழு' இருநாள் கருத்தரங்கை நடத்தியது. சினிமாவும் நமது கலாசாரமும் எனும் தலைப்பில் பலர் கட்டுரைகள் வாசித்தார்கள். அக் கட்டுரைகளின் தொகுப்பாக இந்த இதழ் வெளியானது. 

அதன்பிறகு இந்த இதழ் வெளியானதாக தெரியவில்லை.

## குறிப்புகள்

பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:சிற்றிதழ்கள்
லோக் ஜனசக்தி கட்சி (ராம் விலாஸ்)

**லோக் ஜனசக்தி கட்சி (ராம் விலாஸ்)**(*Lok Janshakti Party* (*Ram Vilas*)) என்பது சிரக் பஸ்வானின் தலைமையில் 2021-ல் உருவாக்கப்பட்ட இந்திய அரசியல் கட்சியாகும். லோக் ஜனசக்தி கட்சியிலிருந்து பிரிந்து, தேர்தல் ஆணையத்தால் சமீபத்தில் புதிய சின்னம் ஒதுக்கப்பட்ட கட்சி இதுவாகும்.

## மேற்கோள்கள்

 
பகுப்பு:இந்திய அரசியல் கட்சிகள்
பகுப்பு:உத்தரப் பிரதேசத்தில் அரசியல்
சடோஷி சுமாபுகி

**சடோஷி சுமாபுகி** (妻夫木聡, Satoshi Tsumabuki, சுமாபுகி சடோஷி, பிறப்பு: டிசம்பர் 13, 1980) என்பவர் ஒரு ஜப்பானிய நடிகர் ஆவார். இவர் நடிப்பில் 2001 ஆம் ஆண்டில் வெளியான 'வாட்டர்பாய்ஸ்' என்ற படத்தின் மூலம் மிகவும் அறியப்படும் நடிகர் ஆனார். இந்த படத்திற்காக ஜப்பானிய அகாடமி விருதுகளில் 'சிறந்த நடிகர்' விருதுக்குப் பரிந்துரைக்கப்பட்டார், அத்துடன் புதுமுக நடிகர் என்ற விருதை வென்றார்.

இவர் ஜப்பானிய இசைக்குழுவான பாஸ்கிங் லைட்டின் பேஸ் கிடார் இசைக்கலைஞரும் முன்னணி பாடகரும் ஆவார்.

## தனிப்பட்ட வாழ்க்கை
ஐவரும் பிரபல நடிகையுமான மயிகோவும் நான்கு வருடங்களுக்கும் மேலாக காதல் உறவில் இருந்து, 4 ஆகஸ்ட் 2016 அன்று திருமணம் செய்து கொண்டதாக சுமாபுகி தனது ஏஜென்சி மூலம் அறிவித்தார்.

சுமாபுகி மற்றும் அவரது மனைவிக்கும் திசம்பர் 11, 2019 இல்  முதல் குழந்தை பிறந்தது, பின்னர் அவர்களின் இரண்டாவது குழந்தை 13 செப்டம்பர் 2022 அன்று பிறந்தது.

## சான்றுகள்

## வெளி இணைப்புகள்
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:திரைப்பட நடிகர்கள்
பகுப்பு:தொலைக்காட்சி நடிகர்கள்
இந்திய மதச்சார்பற்ற முன்னணி

**ஆல் இந்தியா சிக்யூலர் முன்னணி** (**AISF**), முதலில் **இந்தியன் சிக்யூலர் முன்னணி** (**ISF**) என்ற பெயரில் அறியப்பட்டது. தற்போது, இது **தேசிய சிக்யூலர் மஜ்லிஸ் கட்சி** (**RSMP**) என்ற பெயரும் தேர்தல் சின்னத்துடனும் செயல்படுகிறது. இது ஒரு இஸ்லாமிய மதச்சார்பற்ற அரசியல் கட்சியாகும். 2021ஆம் ஆண்டு, இஸ்லாமிய அறிஞரும் புர்புரா ஷரீஃப் மத்திய பீர்களில் ஒருவருமான அப்பாஸ் சித்திகி என்பவரால் நிறுவப்பட்டது. தற்போது, இந்தக் கட்சி ஐக்கிய முன்னணியில் உறுப்பினராகவும் அதன் தலைவர் நவ்ஷாத் சித்திகியாகவும் உள்ளார். கட்சியின் தலைமையகம் ஹூக்லி மாவட்டம் உள்ள புர்புரா ஷரீஃப்பில் அமைந்துள்ளது.

## வரலாறு
2020 அக்டோபர் 11ஆம் தேதி, அப்பாஸ் சித்திகி தனது அரசியல் கட்சியைத் தொடங்குவதாக முதல் முறையாக அறிவித்தார். இந்தக் கட்சி தளித், ஆdivாசி மற்றும் முஸ்லீம் சமூகங்களுக்காக உருவாக்கப்படுவதாக அவர் கூறினார். அவரது கட்சி ஆட்சிக்கு வந்தால், முதல்வர் தளித் அல்லது ஆdivாசி சமூகத்திலிருந்து வருவார் என்றும், உள்துறை அமைச்சர் முஸ்லீம் சமூகத்திலிருந்து வருவார் என்றும் வாக்குறுதி அளித்தார்.

## 2021 மேற்கு வங்காள சட்டமன்ற தேர்தல்
2021 சட்டமன்றத் தேர்தலில், இந்தக் கட்சி ஐக்கிய முன்னணியுடன் இணைந்து போட்டியிட்டது. மொத்தம் 32 தொகுதிகளில் போட்டியிட்டதிலும், நவ்ஷாத் சித்திகி மட்டுமே பாஙார் தொகுதியிலிருந்து வெற்றிபெற்றார். கட்சிக்கு மொத்தம் 8,13,489 வாக்குகள் கிடைத்தன, இது மொத்த வாக்குகளின் 1.35% ஆகும்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:மேற்கு வங்காள அரசியல் கட்சிகள்
பகுப்பு:இந்தியன் சிக்யூலர் முன்னணி
பகுப்பு:2021 இல் நிறுவப்பட்டவை
பகுப்பு:இந்திய இஸ்லாமிய அரசியல் கட்சிகள்
பகுப்பு:மேற்கு வங்காளத்தின் அரசியல்
பகுப்பு:2021 இல் உருவான அரசியல் கட்சிகள்
இரிடியம் மூவைதரைடு

**இரிடியம் மூவைதரைடு** (*Iridium trihydride*) என்பது IrH3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் அழுத்தத்தில் இரிடியமும் ஐதரசனும் வினைபுரிந்து இச்சேர்மம் உருவாகிறது. இரிடியம் மூவைதரைடின் படிக வடிவம் உருக்குலைந்த எளிய கனசதுர வடிவத்தில் உள்ளது. படிக கனசதுரத்தின் முகங்களின் மையத்தில் ஐதரசன் அணுக்கள் உள்ளன. இரிடியம் அணு கனசதுரத்தின் மையத்தில் உள்ளது. 55 கிகா பாசுக்கல் அழுத்தத்திற்கு மேலான அழுத்தத்தில் இது உருவாகிறது.
 
இரிடியம் மூவைதரைடின் பருமக் குணகம் 190 கிகா பாசுக்கல் ஆகும். இது இரிடியத்தின் பருமக் குணகத்தைக் காட்டிலும் குறைவாகும். இரிடியத்தின் பருமக் குணகம் 383 கிகா பாசுக்கல் ஆகும்.
 
அழுத்தம் 6 கிகா பாசுக்கல் அளவுக்கு குறைக்கப்படும் போது இரிடியம் மூவைதரைடின் சிதைவு மெதுவாக இருக்கும், மேலும் வளிமண்டல அழுத்தங்களில் அது சிற்றுறுதி நிலைத்தன்மையோடு இருக்கும். 

அழுத்தம் 14 கிகா பாசுக்கல் அளவுக்கு மேல் இருந்தால் இரிடியம் மூவைதரைடு நிலைப்புத் தன்மை கொண்டிருக்கும்.
## மேற்கோள்கள்

பகுப்பு:இரிடியம் சேர்மங்கள்
பகுப்பு:ஐதரைடுகள்
பாசக்கிளிகள்

**பாசக்கிளிகள்** (*Pasa Kiligal*) 2006 ஆம் ஆண்டு வெளிவந்த  இந்தியத் தமிழ்த் திரைப்படமாகும். இதில் பிரபு, முரளி, நவ்யா நாயர், மாளவிகா, மனோரமா, வடிவேலு, நாசர், கலாபவன் மணி, ரோஜா, வினீத் மற்றும் பலர் நடித்திருந்தனர். இப்படக்கதையை எழுதியவர் மு. கருணாநிதி ஆவார். இப்படம் அமிர்தம்  இயக்கத்திலும் இராம நாராயணன் தயாரிப்பிலும் வெளிவந்தது.

## நடிகர்கள்
* பிரபு 
* முரளி 
* நவ்யா நாயர் 
* மாளவிகா 
* வடிவேலு 
* மனோரமா 
* நாசர் 
* வினீத் 
* கலாபவன் மணி 
* ரோஜா

## மேற்கோள்கள்
 
 
## வெளி இணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ரோஜா நடித்த திரைப்படங்கள்
மயூர்பஞ்ச் சமஸ்தானம்

**மயூர்பஞ்ச் சமஸ்தானம்** (**Mayurbhanj State**) (), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் பரிபடா நகரம் ஆகும். இது பிரித்தானிய இந்தியாவின் வங்காளம் மாகணத்தில் 1911-ஆம் ஆண்டு வரையிலும், பின்னர்  பீகார் மற்றும் ஒரிசா மாகாணம் (1912–1936) மற்றும் ஒரிசா மாகாணத்தின் (1936–1947) கிழக்கிந்திய முகமையில் இருந்தது. மயூர்பஞ்ச் சமஸ்தான ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர். 

மலைப்பகுதிகள் அதிகம் கொண்ட மயூர்பஞ்ச் சமஸ்தானம், தற்கால இந்தியாவின் ஒடிசா மாநிலத்தின் மயூர்பஞ்ச் மாவட்ட பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, மயூர்பஞ்ச் சமஸ்தானம் 10,982  சதுர கிலோ மீட்டர் பரப்பளவும், 6,10,383 மக்கள் தொகையும் கொண்டிருந்தது. இந்த சமஸ்தானத்தின் மலைப்பகுதிகளில் சந்தாலிகள், முண்டா மக்கள், ஹோ மக்கள் மற்றும் கிசான் மக்கள் போன்ற பழங்குடிகள் அதிகம் வாழ்ந்தனர்.

## வரலாறு
12-ஆம் நூற்றாண்டில் மயூர்பஞ்ச இராச்சியத்தை பஞ்ச் வம்ச சத்திரியர்கள் நிறுவினர். பின்னர் மயூர்பஞ்ச் பகுதிகள் கலிங்க நாட்டின் கீழைக் கங்கர் மன்னர் இரண்டாம் பானு தேவன்  கட்டுப்பாட்டுப்பாடில் சென்றது. 17-ஆம் நூற்றாண்டில் மயூர்பஞ்ச் மராத்தியப் பேரரசின் கீழ்  ஒரு சிற்றரசாக இருந்தது. இரண்டாம் ஆங்கிலேய மராத்தியப் போருக்குப் (1803–1805) பின்னர், மயூர்பஞ்ச் இராச்சியம், பிரித்தானிய இந்தியாவின் கீழ் சுதேச சமஸ்தானமாக இருந்தது. இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி, மயூர்பஞ்ச் சமஸ்தானம், 1949-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று  ஒடிசா மாநிலம் நிறுவப்பட்ட போது மயூர்பஞ்ச் சமஸ்தானப் பகுதிகள் மயூர்பஞ்ச் மாவட்டத்தில் இணைக்கப்பட்டது.

## இதனையும் காண்க
* கீழைக் கங்கர்
* மராட்டியப் பேரரசு
* இரண்டாம் ஆங்கிலேய மராத்தியப் போர் (1803–1805)
* பீகார் மற்றும் ஒரிசா மாகாணம் (1912–1936)
* ஒரிசா மாகாணம் (1936–1947)
* கிழக்கிந்திய முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
* "Indian royal princesses transform family palace into hotel dubbed 'a living museum'.  The Belgadia Palace is located in the princely province of Mayurbhanj, in the country's eastern Odisha state". By Neeta Lal, "The National", Nov. 4, 2021
*Mayurbhanj palace wallows in royal neglect

*
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:ஒடிசாவின் வரலாறு
ரூபா பஜ்வா

**ரூபா பஜ்வா** (Rupa Bajwa பிறப்பு 1976) ஓர் இந்திய எழுத்தாளர் ஆவார், இவர் பஞ்சாபின் அமிருதசரசில் வசித்து வருகிறார். இவர் காமன்வெல்த் விருது, கிரின்சேன் கேவர் பரிசு  மற்றும் இந்தியாவின் சாகித்ய அகாதமி விருது பெற்றவர்.

## புதினங்கள்
2004 இல், தனது முதல் புதினமான  *தெ சேரி சாப்பினை வெளியிட்டார்*, இது அவரது சொந்த ஊரையும் இந்தியாவின் வர்க்க இயக்கவியலையும் பற்றி விவரிக்கிறது. இந்த புதினத்திற்காக விமர்சகர்கள் இவரை இந்தியாவின் புதிய இலக்கிய கண்டுபிடிப்பு என்று அழைத்தனர். சூன் 2005 இல் இந்தப் புதினம்  சிறந்த புதினத்திற்கான 24ஆவது கிரின்சேன் கேவர் பரிசினையும், காமன்வெல்த் பரிசினையும் 2006 ஆம் ஆண்டில் ஆங்கில சாகித்திய அகாதமி விருதினையும் வென்றது. இந்தப் புதினம் பிரஞ்சு ( *Le vendeur de saris* ), டச்சு ( *D Sariwinkel* ) மற்றும் செர்பியன் ( *Prodavnica sarija* ) உள்ளிட்ட பல மொழிகளில் மொழிபெயர்க்கப்பட்டுள்ளது.

ரூபா பஜ்வாவின் இரண்டாவது புதினமான *டெல் மீ எ ஸ்டோரி* ஏப்ரல் 2012 இல் வெளியிடப்பட்டது. இது தீவிர எதிர்வினைகளை சந்தித்தது. இது சில தரப்பிலிருந்து விமர்சன ரீதியில் பாராட்டுகளைப் பெற்ற, அதே நேரத்தில் புது டெல்லியில் உள்ள இலக்கிய உலகில் சர்ச்சையை உருவாக்கியது, ஏனெனில் இந்த புதினத்தின் ஒரு பகுதி இவர்களையே எதிர்மறையாக சித்தரித்து இருந்தது.

தற்போது, ரூபா பஜ்வா தனது மூன்றாவது புதினத்தை உருவாக்கி வருகிறார்.

## கட்டுரைப்பணி
இவர் ஒரு சீக்கிய குடும்பத்தைச் சேர்ந்தவர் என்றாலும், பஜ்வா ஓர் இந்திய நாளிதழான த டெயிலி டெலிகிராப்பில் சர்ச்சைக்குரிய *"டார்க் திங்ஸ் டூ ஹேப்பன் இன் குருத்துவாரா"* என்பதனை எழுதினார்.

*[[தி டெலிகிராஃப்|தி டெலிகிராப்]]*, *[[தி டிரிப்யூன்|தி ட்ரிப்யூன்]]*, *டைம் அவுட்* மற்றும் *[[இந்தியா டுடே]]*  *ஆகியவற்றில்* புத்தக மதிப்புரைகள் மற்றும் கட்டுரைகளை இவர் எழுதுகிறார்.

## படைப்புகள்

* 2004 *தெ சேரி ஷாப்*
* 2012 *டெல் மீ எ ஸ்டோரி*

## மேலும் படிக்க

* For a post-colonial perspective on Bajwa's award-winning-novel,*The Sari Shop*, one can consult the Raiganj University Professor Pinaki Roy's "*Multicultural Differences*: A Brief Rereading of Rupa Bajwa's *The Sari Shop*", in the Ketaki Dutta-edited *Sahitya Akademi Award-winning English Collections: Critical Overviews and Insights* (New Delhi: Authors Press, 2014, ), pp.&nbsp;272–86.

## சான்றுகள்


பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:1976 பிறப்புகள்
பகுப்பு:வாழும் மக்கள்
கிழக்கிந்திய முகமை

**கிழக்கிந்திய சுதேச சமஸ்தானங்களின் முகமை** (**Eastern States Agency**) இந்திய விடுதலைக்கு முன்னர் வரை,  பிரித்தானிய இந்தியாவிற்கு கீழிருந்த சுதேச சமஸ்தானங்களை கண்காணிக்கும் பிரித்தானிய இந்தியாவின் முகமைகளில் ஒன்றாகும். இந்த முகமை  வங்காளம், சத்தீஸ்கர் மற்றும் ஒரிசா  முகமைகளை ஒன்றிணைத்து 1933-ஆம் ஆண்டில் நிறுவப்பட்டது. இம்முகமையின் தலைமையிடம் கட்டக் நகரம் ஆகும். இம்முகமை துவக்கத்தில் வகாள மாகாணம்|வகாளம் மாகாண]] ஆளுநரின் கீழும், பின்னர்  பிகார் மற்றும் ஒரிசா (1912–1936) ஆளுநரின் கீழும், இறுதியில் ஒரிசா மாகாண (1936–1947) ஆளுநரின் கீழும் செயல்பட்டது. 
## கிழக்கிந்திய முகமையின் கீழிருந்த  [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]

### ஒரிசா பகுதி   [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]
பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்: 

# களஹண்டி சமஸ்தானம்
#  மயூர்பஞ்ச் சமஸ்தானம்
#  பாட்னா சமஸ்தானம்
#  சோன்பூர் சமஸ்தானம் 

பிரித்தானிய இந்தியாவின் வணக்கம் இல்லா சுதேச சமஸ்தானங்கள்: 

#  ஆத்கர் சமஸ்தானம் 
#  ஆத்மாலிக் சமஸ்தானம்
#   பாம்ப்ரா சமஸ்தானம் 
#  பரம்பா சமஸ்தானம் 
#  பௌத் சமஸ்தானம் 
#  போனாய் சமஸ்தானம் 
#  தஸ்பல்லா சமஸ்தானம் 
#  தென்கனல் சமஸ்தானம் 
#  கங்காபூர் சமஸ்தானம்
#  இந்தோல் சமஸ்தானம்
#  கியோன்சார் சமஸ்தானம் 
#  கந்தபாரா சமஸ்தானம் 
#  கர்சவன் சமஸ்தானம் 
#  நயாகர் சமஸ்தானம் 
#  நரசிங்பூர் சமஸ்தானம்
#  நீள்கிரி சமஸ்தானம் 
#  பால் லகாரா சமஸ்தானம்
#  ராய்ரக்கோல்  சமஸ்தானம் 
#  ரண்பூர் சமஸ்தானம்  
#  சரய்கேலா சமஸ்தானம்
#  தல்செர் சமஸ்தானம்
#  திகிரியா சமஸ்தானம்

### சத்தீஸ்கர் பகுதி (வணக்கமில்லா) [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]

#  பஸ்தர் சமஸ்தானம் 
#  சங்க்பாகர் 
#  சுய்காடன் 
#  ஜஷ்பூர் சமஸ்தானம்  
# காங்கேர் சமஸ்தானம் 
#  கவர்தா சமஸ்தானம் (கபீர்தாம் மாவட்டம்)  
#  கைராகர் சமஸ்தானம் 
#  கோரியா சமஸ்தானம்  
#  ராஜ்நாந்துகாவ் சமஸ்தானம்    
#  இராய்கர் சமஸ்தானம் 
#  சக்தி சமஸ்தானம் 
#  சரங்கர் சமஸ்தானம்
#  சர்குஜா சமஸ்தானம் 
#  உதய்பூர் சமஸ்தானம் 

### வங்காள சுதேச சமஸ்தானகள்
பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்:  
#  கூச் பெகர் சமஸ்தானம்
#  திரிபுரா சமஸ்தானம் 

## இதனையும் காண்க
* பஞ்சாப் அரசுகள் முகமை 
* இராஜபுதனம் முகமை
* கத்தியவார் முகமை 
* பரோடா மற்றும் குஜராத் முகமை
* சூரத் முகமை
* ரேவா கந்தா முகமை
* மகி கந்தா முகமை
* மால்வா முகமை
* புந்தேல்கண்ட் முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
* பீகார் மற்றும் ஒரிசா மாகாணம் (1912–1936)
* ஒரிசா மாகாணம் (1936–1947)

## மேற்கோள்கள்

## வெளி இணைப்புகள்
* WorldStatesmen – India – Princely States

பகுப்பு:பிரித்தானிய இந்தியாவின் முகமைகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:ஒடிசாவின் வரலாறு
பகுப்பு:திரிபுராவின் வரலாறு
பகுப்பு:மேற்கு வங்காளத்தின் வரலாறு
பகுப்பு:சத்தீஸ்கர்
பகுப்பு:வங்காளம்
பன்னாட்டு வனேடியம் கருத்தரங்கு

**பன்னாட்டு வனேடியம் கருத்தரங்கு**  (*International Vanadium Symposium*) இரண்டு ஆண்டுகளுக்கு ஒருமுறை  நடைபெறும் ஒரு பன்னாட்டு  நிகழ்வாகும்.   கருத்தரங்கம் என்பது பலதரப்பட்ட வேதியியல் ஆராய்ச்சியாளர்களுக்கான ஒரு இடைவினை நிகழ்வாகும். வனேடியம் ஆராய்ச்சியின் ஆர்வத்தையும் சிந்தனைகளையும்  வலைப்பின்னலில் இக்கருத்தரங்கு  பகிர்ந்து கொள்கிறது. பன்னாட்டு வனேடியம் கருத்தரங்கின் முதல் கூட்டம் 1997 ஆம் ஆண்டு  மெக்சிகோ நாட்டின் காங்கன் நகரத்தில் நடைபெற்றது.  மிகச் சமீபத்தில் 2018  ஆம் ஆண்டு உருகுவே நாட்டின்  மொண்டேவீடியோவில் நடைபெற்றது.

## கூட்டங்கள்

* 1997: காங்கன்
* 1999: பெர்லின்
* 2001: ஒசாகா
* 2004: சீகெட்டு
* 2006: சான் பிரான்சிசுகோ
* 2008: லிசுபன்
* 2010: டோயாமா
* 2012: ஆர்லிங்டன்
* 2014: படுவா 
* 2016: தைபே
* 2018: மான்டிவீடியோ
* 2020: சைப்ரசு 

## வனேடிசு விருது
வனேடிசு விருது என்பது பன்னாட்டு  வனேடியம் கருத்தரங்கில் வனேடியம் ஆராய்ச்சியில் ஈடுபட்டுள்ள ஓர் ஆராய்ச்சியாளருக்கு வழங்கப்படும் ஒரு பன்னாட்டு விருது ஆகும்.  புதுமையான ஆராய்ச்சி செய்து, புதிய பயன்பாடுகளை உருவாக்கி, பெரிய எல்லைகள், பரந்த ஆராய்ச்சி நோக்கம், மற்றும் வனேடிய  அறிவியலின் முன்னேற்றத்திற்காக சேவை செய்த ஒரு ஆராய்ச்சியாளருக்கு இந்த விருது வழங்கப்படுகிறது. 

### பெற்றவர்கள்
* 2004: டெபி சி. கிரான்சு 
* 2006: டைட்டர் ரெடர்
* 2008: தோசிகாசு ஐரோ
* 2010: வின்சென்ட் பெகோராரோ
* 2012: இசுரேல் வாட்சு
* 2014: இயோவா கோசுடா பெசோவா 
* 2016: ரான் வெவர் மற்றும் தாமசு கிசு
* 2018: அர்மாண்டோ பொம்பெய்ரோ

## குறிப்பிடத்தக்கவர்கள்
11 ஆவது பன்னாட்டு வனேடியம் கருத்தரங்கக் கூட்டத்தின்படி முனைவர் தினோரா காம்பினோ தலைவராகப் பணியாற்றினார். கொலராடோ மாநில பல்கலைக்கழகத்தின்  டெபி சி. கிரான்சு, எசுப்பானிய தேசிய ஆராய்ச்சி மன்றத்தின் மிகுவல் பனாரசு, சிட்னி பல்கலைக் கழகத்தின் பீட்டர் லே, கலிபோர்னியா பல்கலைக் கழகத்தின் அலிசன் பட்லர், சாந்தா பார்பரா, ஒசாகா பல்கலைக்கழகத்தின் இரோவாக்கி சசாய், போர்ச்சுக்கல் நாட்டின் லிசுபோவா பல்கலைக் கழகத்தின் இயோவா கோசுட்டா பெசோவா போன்றவர்கள் சமீபத்திய மாநாட்டில் கலந்துகொண்ட சில குறிப்பிடத்தக்க பேச்சாளர்கள் ஆவர். 

## மேற்கோள்கள்

## புற இணைப்புகள்
* 
பகுப்பு:வனேடியம்
மேகட் பிரெயின்

***மேகட் பிரெயின்*** என்பது அமெரிக்க இசைக்குழுவான  ஃபங்கடெலிக்கின் இசைத்தொகுப்பும் தனியிசையும் ஆகும். இது ஜூலை 1971இல் வெளியிடப்பட்டது. 

கிதார் இசைக்கலைஞர் எடீ ஹேசல் இசைத்த பத்து நிமிட தனியிசைக்காக இது மிகவும் பிரபலமானது.  1970களின் 17வது சிறந்த இசைத்தொகுப்பு இது என்று *பிட்ச்ஃபோர்க்* என்ற இதழ் அறிவித்தது*.* 2020ஆம் ஆண்டில், *ரோலிங் ஸ்டோன்* என்ற இதழ், இதுவரை வெளிவந்தவற்றில் 136வது சிறந்த இசைத்தொகுப்பாக இது உள்ளது என்று அறிவித்தது.

## மேற்கோள்கள்
பகுப்பு:கிதார்

பகுப்பு:அமெரிக்க இசை
பகுப்பு:இசைத் தொகுப்புக்கள்
எம். ஆர். ஆர். இராதாகிருஷ்ணன்

**எம். ஆர். ஆர். இராதாகிருஷ்ணன்** (*M. R. R. Radhakrishnan*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் கடலூர் மாவட்டம் நெய்வேலியினைச் சார்ந்தவர். விவசாயம் செய்துவரும் இராதாகிருஷ்ணன் 10ஆம் வகுப்பு வரை பெரியகுப்பத்தில் உள்ள பள்ளியில் படித்துள்ளார். இவர் இந்திய தேசிய காங்கிரசு கட்சியினைச் சார்ந்தவர். இவர் தமிழ்நாடு சட்டமன்றத்திற்கு 2021ஆம் ஆண்டு மே மாதம் நடைபெற்ற தேர்தலில் கடலூர் மாவட்டம் விருத்தாசலம் சட்டப் பேரவைத் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:கடலூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சித்ரா பாரூச்சா

**சித்ரா பாருச்சா** (Chitra Bharucha பிறப்பு 6 ஏப்ரல் 1945) ஒரு முன்னாள் குருதிவியல் ஆலோசகர்  மற்றும் பிபிசி அறக்கட்டளையின் முன்னாள் துணைத் தலைவர் ஆவார். பிபிசிக்கு தலைமை தாங்கிய முதல் பெண் மற்றும் முதல் தெற்காசியர் ஆவார்.

இந்தியாவின் மதுரையில் பிறந்த இவர், 1972 முதல் இங்கிலாந்தில் வசித்து வருகிறார். இவர் சென்னை, ஈவார்ட் பள்ளி மற்றும் வேலூரில் உள்ள கிறிஸ்டியன் மருத்துவக் கல்லூரி மற்றும் மருத்துவமனை ஆகியவற்றில் கல்வி பயின்றார், 1972 இல் இங்கிலாந்திற்குச் செல்வதற்கு முன் மருத்துவத் தகுதியைப் பெற்றார். 1981 மற்றும் 2000 க்கு இடையில், அவர் பெல்ஃபாஸ்ட் சிட்டி மருத்துவமனையில் மருத்துவ ஆலோசகராக இருந்தார் மற்றும் வடக்கு அயர்லாந்து இரத்த மாற்று சேவையின் துணை இயக்குநராக இருந்தார். அவர் 1999 இல் பொது மருத்துவ குழுவிற்குத் தேர்ந்தெடுக்கப்பட்டார்.

1996 இல் பாருச்சா ஊடகத் துறைக்குச் சென்றார், 1999 வரை வடக்கு அயர்லாந்திற்கான பிபிசி ஒளிபரப்பு குழுவில் பணியாற்றினார். ஏப்ரல் 2001 இல் வடக்கு அயர்லாந்தின் சுயாதீன தொலைக்காட்சி ஆணையத்தின் உறுப்பினராக நியமிக்கப்பட்டார், அங்கு திசம்பர் 2003 வரை ஐடிசி ஆஃப்காமில் இணைக்கப்படும் வரை பணியாற்றினார், மேலும் ,நவம்பர் 2004 இல் விளம்பர தரநிலைகள் ஆணையத்தின் உறுப்பினரானார்.

## பிபிசி
அக்டோபர் 2006 இல், பாருச்சா பிபிசி அறக்கட்டளையின் துணைத் தலைவராக நியமிக்கப்பட்டார், இது பிபிசியின் ஆளுனர்கள் குழுவிற்குப் பின் வந்த அமைப்பு. இவர் அப்போதைய பிபிசி தலைவரான மைக்கேல் கிரேடின் துணைப் பொறுப்பாளராக இருந்தார். நவம்பர் 1, 2006 அன்று அறக்கட்டளை உருவானவுடன் கிரேட் பணித் துறப்பு செய்த பின்னர் பாருச்சா பிபிசியின் செயல் தலைவராக ஆனார், சர் மைக்கேல் லியோன்ஸ் 1 மே 2007 அன்று தலைவர் பதவியை ஏற்கும் வரை அவர் அந்த பதவியை வகித்தார்.

31 அக்டோபர் 2010 அன்று அறக்கட்டளையின் துணைத் தலைவர் பதவியிலிருந்து பாருச்சா விலகினார்.

## சான்றுகள்


## வெளியிணைப்புகள்

* 
** 
** 
* 
* 
* 
* 

பகுப்பு:தமிழ்நாட்டு மருத்துவர்கள்
பகுப்பு:தமிழகப் பெண் அறிவியலாளர்கள்
பகுப்பு:வாழும் மக்கள்
பகுப்பு:1945 பிறப்புகள்
தாமரை (இதழ்)

**தாமரை** என்பது 1950 களில் வெளியான முற்போக்கு சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது.

## வரலாறு
தாமரை இதழின் ஆசிரியராக  ப. ஜீவானந்தமும், 'மாஜினி' துணை ஆசிரியராகவும் பணியாற்றினர். பணியாற்றினார். ஜீவானந்தத்துக்குப் பிறகு மாஜினி இதழ் பொறுப்பை நிர்வகித்தார். பின்னர், 1960 களில் தி. க. சிவசங்கரன், ஆ. பழநியப்பன், எம். கே. ராமசாமி ஆகிய மூவரைக் கொண்ட 'ஆசிரியர் குழு' தாமரையை வளர்க்கும் பணியை ஏற்று நடத்தியது. இவர்களது ஆசிரியப் பொறுப்பு பத்து வருட காலம் நீடித்தது. இந்தக் காலகட்டத்தில் 'தாமரை' இலக்கியவாதிகளின் கவனத்தைக் கவர்ந்தது.

உலக இலக்கியங்களின் வளர்ச்சி, அண்டை மாநிலங்களில் வளரும் இலக்கியப் போக்குகள், சோவியத் உருசியாவின் புதிய இலக்கியப் படைப்புகள் ஆகியவற்றைத் தமிழ் வாசகர்களுக்கு விரிவாக அறிமுகம் செய்தது தாமரை. இதற்கென்றே சர்வதேச சிறுகதை மலர், (இந்திய) அயல்மொழிச் சிறுகதைச் சிறப்பிதழ் என்று அவ்வப்போது சிறப்பிதழ்களை ஆசிரியர் குழுவினர் உருவாக்கினர். அவ்வப்போது சிறுகதைப் போட்டிகளை நடத்தினர்.

தமிழ்நாட்டின் இலக்கியப் படைப்பாளிகளது சிறுகதைகளைச் சேகரித்து சிறுகதைச் சிறப்பிதழ்கள் வெளியிட்டார்கள். வட்டார இலக்கிய வளர்ச்சியை அறிமுகப்படுத்தும் வகையில் 'கரிசல் இலக்கிய மலர்' தயாரித்தனர்.

விமர்சனக் கட்டுரைகளைச் சேகரம் செய்து வெளியிடுவதில் அக்காலக்கட்டத்திய தாமரை அதிக அக்கறை காட்டியது. மணிக்கொடி எழுத்தாளர்களை விமர்சித்து தி. க. சிவசங்கரன் ஒரு கட்டுரைத் தொடர் எழுதினார்.
உலக நாடக இலக்கியம் குறித்து எம். கே. மணி சாஸ்திரி கட்டுரைத் தொடர் ஒன்றை எழுதினார்.

ஆசிய, ஆப்பிரிக்க விடுதலைக் கவிஞர்களின் படைப்புகளைத் தமிழில் தந்தது தாமரை. வியட்நாம் மக்களின் விடுதலைப் போராட்டத்தையும், அதன் பின்னணியில் தோன்றிய இலக்கியங்களின் பெருமையையும் எடுத்துச் சொல்வதற்காக 'வியட்நாம்' மலர் ஒன்றை வெளியிட்டது.

தாமரை வெகுகாலம் வரை புதுக் கவிதையை வரவேற்கவில்லை. பின்னர் முற்போக்குப் பாணியில் எழுதப்படும் புதுக் கவிதைகளை விரும்பி வெளியிட்டது. புதிய கவிஞர்களுக்கு ஆதரவு தந்தது.

நூறு இதழ்கள் தயாரித்து முடித்துப் பெயர் ஈட்டிய பெருமையோடும் மகிழ்ச்சியோடும் ஆசிரியப் பொறுப்பிலிருந்து ஆசிரியர் குழுவினர் விலகிக் கொண்டனர்.  அதிலிருந்து 'தாமரை' தனது பெருமையை இழக்கலாயிற்று.

## குறிப்புகள்

பகுப்பு:இந்தியத் தமிழ் இதழ்கள்
பகுப்பு:சிற்றிதழ்கள்
பகுப்பு:இடதுசாரித் தமிழ் இதழ்கள்
பகுப்பு:தமிழ்நாட்டுத் தமிழ் இதழ்கள்
கோயம்புத்தூர் விழா

**கோயம்புத்தூர் விழா** (Coimbatore  Vizha)  என்பது இந்தியாவின் தமிழ்நாட்டிலுள்ள நகரமான கோயம்புத்தூரில் ஆண்டுதோறும் நடைபெறும் ஒரு திருவிழாவாகும்.  ஒன்பது நாள் நிகழ்ச்சியாக நடைபெறும் இவ்விழா கோவையின் வற்றாத உணர்வைக் கொண்டாட அனைத்து குடிமக்களையும் ஒன்றிணைக்க முயல்கிறது.

விழாவின் முக்கிய ஈர்ப்புகளில் ஒன்று, திறந்த இரண்டு அடுக்கு  பேருந்து ஆகும்.  இது திருவிழாவின் அடையாளங்களையும் இலவச நகர சுற்றுப்பயணங்களையும் வழங்குகிறது. பேருந்துப் பயணம் நகரத்தில் உள்ள பிரபலமான இடங்கள் மற்றும் சில பாரம்பரிய கட்டிடங்களை உள்ளடக்கியதாகும்.

## வரலாறு
கோயம்புத்தூர் விழா சங்கர் வாணவராயரால் 2009 ஆம் ஆண்டு தொடங்கப்பட்டது. இந்த நிகழ்வு ஆதரவு நிறுவனங்கள், நிகழ்வுகள் மற்றும் குடிமக்கள் பங்கேற்பு ஆகியவற்றின் அடிப்படையில் வளர்ந்துள்ளது.  முதல் பதிப்பில், 30 பள்ளிகளைச் சேர்ந்த குழந்தைகள் மதத் தலைவர்களுடன் பல்வேறு வழிபாட்டுத் தலங்களுக்குச் சென்று, மத நல்லிணக்கத்தையும் சிறந்த புரிதலையும் மேம்படுத்தினர். .

2016 ஆம் ஆண்டு நடைபெற்ற விழா  8 ஆவது பதிப்பாக சனவரி 29 முதல் பிப்ரவரி 4 வரை நடைபெற்றது. 2017 ஆம் ஆண்டு  9 ஆவது பதிப்பாக சனவரி 27 ஆம் தேதியன்று 50 கூட்டு  நிறுவனங்கள் மற்றும் 90 நிகழ்வுகளுடன் நடைபெற்றது.  *கோவை பாட்டு*, கோவைக்கான ஒலி ஒளி காட்சி அஞ்சலி மற்றும் *சிப்பி*  கோயம்புத்தூரின் சின்னம் என்ற  விழா ஆகியவை அறிவிக்கப்பட்டன. இந்த பதிப்பிற்கான தனித்துவமாக நடபெற்ற  நிகழ்வுகளில் ரோபோபெசுட்டும்  தலைக்கவச விழிப்புணர்வு பேரணியும்  நடைபெற்றன.  2018 ஆம் ஆண்டு 10 ஆவது பதிப்பு சனவரி 5-12 வரை 120 நிகழ்வுகளை முன்வைத்தது.  இந்த ஆண்டில் நகரின் திறந்த இரட்டை அடுக்கு பேருந்து பயணங்கள் ஒரு தனித்துவமான கூடுதல் சிறப்பாகும்.  கோயம்புத்தூரின் ஏழு முக்கிய வீதிகள் "விழா வீதிகள்" என நியமிக்கப்பட்டன. தனித்துவமான நிகழ்வுகளாக சுமார் 100 கலைஞர்கள் பங்கு பெற்ற   "ஓவிய சந்தை" யும் , மொத்த  நகரத்தையும் சுத்தம் செய்யும் நிகழ்ச்சியும் நடைபெற்றன. 

2019 ஆம் ஆண்டு பதினொன்றாவது  பதிப்பு சனவரி 4 முதல் 12 வரை விழா நடைபெற்றது. இதில் 103 பங்குதாரர்கள் மற்றும் 150 நிகழ்வுகள் இடம்பெற்றன.  கோயம்புத்தூர் விழா அணிவகுப்பு, உணவு தெரு, திறந்தநிலை  வினாடி வினா, பாரம்பரிய கார் காட்சி,  திரைப்பட விழா, பாரம்பரிய நடைகள், அறிவியல் மற்றும் தொழில்நுட்ப காட்சி பெட்டி, கலை மற்றும் விளையாட்டு நிகழ்வுகள் ஆகியவை இந்த பதிப்பின் முக்கிய நிகழ்வுகளாகும்.

## சின்னம்
சிப்பி சின்னம் தமிழ்நாட்டின் மாநிலப் பறவையான பொதுவான மரகதப் புறாவைக் குறிக்கிறது . சிப்பி சின்னம் மாணிக்க இளவரசி என்றும் அழைக்கப்படுகிறது.

## மேற்கோள்கள்

## புற இணைப்புகள்
* கோவை விழா இணையதளம்
பகுப்பு:கோயம்புத்தூர்
அனகாபுத்தூர் இராமலிங்கம்

**அனகாபுத்தூர் ராமலிங்கம்** என்பவர் அண்ணா திராவிட முன்னேற்றக் கழகத்தின் நிறுவனர் ஆவார். அண்ணாவின் மறைவுக்குப்பின் கருணாநிதி, திமுக தலைவராகவும், தமிழக முதல்வராகவும் ஆனார். அக்காலத்தில் கட்சியின் பொருளாளராக இருந்த ம.கோ.இரா., தானே பொருளாளராக இருந்தும், வேறு அழுத்தம் காரணமாக கணக்கு கேட்டதால் கட்சியிலிருந்து நீக்கப்பட்டார். புதியக் கட்சி தொடங்க விரும்பிய ம.கோ.இரா,அப்போது இவர் தொடங்கியிருந்த ‘அ.தி.மு.க.’ என்ற  கட்சியில் தம்மை இணைத்துக் கொண்டார். அப்போது, ‘ஒரு சாதாரணத் தொண்டன் தொடங்கிய கட்சியில் என்னை இணைத்துக் கொண்டேன்’ என அறிவித்ததுடன், இராமலிங்கத்துக்கு மேல்சபை உறுப்பினர் (எம்.எல்.சி.) பதவியும் அளித்தார். நெசவு தொழில் செய்து வந்த ராமலிங்கம் அனகாபுத்தூர் நகராட்சி தலைவராகவும், கோ-ஆப்டெக்ஸ் தலைவராகவும் இருந்தார்.

## வாழ்க்கை
ராமலிங்கத்துக்கு 2 மனைவிகள். முதல் மனைவி லட்சுமி அம்மாளுக்கு சுடர்க்கொடி, மரகத மணி, நாகம்மாள் என்ற பெண் குழந்தைகள் உள்ளனர். இதில் மனைவி லட்சுமி இறந்த பிறகு இரண்டாவதாக சின்னம்மாள் என்பவரை திருமணம் செய்து கொண்டார். அவர்களுக்கு சுப்புலட்சுமி, அண்ணாதுரை, சின்னசாமி என்ற பிள்ளைகள் உள்ளனர். தற்போது சின்னம்மாள், அனகாபுத்தூரில் தன்னுடைய மகள் சுப்புலட்சுமியின் வீட்டில் வசித்து  வருகிறார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பால்கொண்டா மலைகள்

**பால்கொண்டா மலைகள்** (*Palkonda Hills*) என்பது தென்னிந்திய மாநிலமான ஆந்திரப் பிரதேசத்தில் உள்ள கிழக்குத் தொடர்ச்சி மலையின் ஒரு பகுதியாக இருக்கும் மலைத்தொடர் ஆகும். பால் கொண்ட மலைகள் "பால் மலைகள்" என்று பொருள்படும். இவை வடமேற்கிலிருந்து தென்கிழக்கு திசையில் திருப்பதி புனித யாத்திரை மையத்தில் முடிவடைகிறது.

## சொற்பிறப்பியல்
*பால்கொண்டா* என்ற பெயர் "பால் மலைகள்" என்று மொழிபெயர்க்கப்பட்டுள்ளது. இது தெலுங்கு வார்த்தைகளான *பால்* அதாவது பால் மற்றும் *கொண்டா* என்றால் மலை ஆகியவற்றின் கலவையாகும். இம்மலைகளில் மேய்ச்சல் நிலங்கள் இருப்பதாலும் இந்தப் பெயர் ஏற்பட்டது. 

## புவியியல்
பால்கொண்டா மலைத்தொடர் தென்கிழக்கிலிருந்து வடமேற்கு திசையில் உள்ளது. இது அனந்தபூர் மற்றும் கடப்பா மாவட்டங்களைக் கடந்து செல்கிறது. இந்த மலைகள் சராசரியாக 2,000 அடி உயரமுடையது. இம்மலைத்தொடரின் மிக உயர்ந்த பகுதியான 3,060 அடி புட்டெய்டில் உள்ளது. மேற்கு பகுதி விரிவாக்கம் அனந்தபூரில் சேசாசலம் மலையாக உருவாகின்றது.

பால்கொண்டா மலைகள் கேம்ப்ரியக் காலத்திலிருந்து உருவாகிய மலைகள் ஆகும். இவை 500 மில்லியன் ஆண்டுகளுக்கும் மேலாகப் பெண்ணாறு மற்றும் அதன் துணை ஆறுகளால் அரிக்கப்பட்டன. மலைகள் பெரும்பாலும் எரி கற்குழம்பு மற்றும் சிலேட்டுக் கல் படிவுகளுடன் கூடிய குவார்ட்சைட் அமைப்புகளால் ஆனவை.

## ஆறுகள்
பன்சூ மற்றும் செய்யாறு இந்த வட்டாரத்தின் ஓடும் முக்கிய ஆறுகள் ஆகும். சித்ராவதி மற்றும் பாபாக்னி ஆறுகள் இணைந்து பல வடிநிலங்களைத் தொடர்ச்சியாக உருவாக்குகின்றன. பால்கொண்டாவிற்கும் அதன் இணையான வேலிகொண்டாவிற்கும் இடையில் பல நீரோடைகள் உள்ளன. இந்நீரோடைகளில் பள்ளத்தாக்குகளில் நீர்ப்பாசனம் செய்வதற்காக அணைகள் கட்டப்பட்டுள்ளன. சோளம் மற்றும் நிலக்கடலை இங்குப் பயிரிடப்படும் முக்கிய பயிர்கள் ஆகும்.

## தாவரங்கள் மற்றும் விலங்கினங்கள்
இந்த மலைகளில் தேக்குமரக் காடுகள் உள்ளன, மேலும் இது மிகவும் அழிந்து வரும் ஜெர்டன் கல்குருவியின்வாழிடமாகவும் உள்ளது.

## மனித வாழ்விடங்கள்
திருமலை மற்றும் கோவில் நகரமான திருப்பதியின் புனித மலை பால்கொண்டா மலைத்தொடரின் தென்கிழக்கு முனையில் அமைந்துள்ளது. மும்பை - சென்னை தொடருந்து வழித்தடம் குண்டக்கல் மற்றும் ரேணிகுண்டா வழியாக மலைகளுக்கு இணையாகச் செல்லும் ஒரு முக்கியமான போக்குவரத்து பாதையாகும் ஆகும்.

## மேற்கோள்கள்

 
பகுப்பு:கிழக்குத் தொடர்ச்சி மலைகள்
பகுப்பு:Coordinates on Wikidata
பகுப்பு:ஆந்திரப் பிரதேசப் புவியியல்
மாங்கனீசு ஆக்சலேட்டு

**மாங்கனீசு ஆக்சலேட்டு** (*Manganese oxalate*) என்பது MnC2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாங்கனீசும் ஆக்சாலிக் அமிலமும் சேர்ந்து இவ்வுப்பு உருவாகிறது. மெல்லிய இளஞ்சிவப்பு நிறப் படிகங்களாக மாங்கனீசு ஆக்சலேட்டு படிகமாகிறது. தண்ணீரில் இது கரையாது ஆனால் படிக நீரேற்றாக உருவாகிறது. இலிந்பெர்கைட்டு கனிமமாக மாங்கனீசு ஆக்சலேட்டு இயற்கையில் தோன்றுகிறது.
  
## தயாரிப்பு
சோடியம் ஆக்சலேட்டும் மாங்கனீசு குளோரைடும் சேர்ந்து பரிமாற்ற வினையில் ஈடுபட்டு மாங்கனீசு ஆக்சலேட்டு உருவாகிறது. 
:\mathsf{ MnCl_2 + Na_2C_2O_4 + 2H_2O \ \xrightarrow{}\ MnC_2O_4\cdot 2H_2O\downarrow + 2NaCl }
## இயற்பியல் பண்புகள்
மாங்கனீசு ஆக்சலேட்டு இளஞ்சிவப்பு நிறப் படிகங்களாக உருவாகிறது. 

இதன் p Ksp மதிப்பு 6.8 ஆகும். இது தண்ணீரில் கரையாது. 

MnCO•*n* HO, என்ற வாய்ப்பாடு கொண்ட படிக நீரேற்றாக மாங்கனீசு ஆக்சலேட்டு படிகமாகிறது. இங்குள்ள n = 2 மற்றும் 3.

MnCO•2HO என்ற வாய்ப்பாடு கொண்ட படிகநீரேற்று இளஞ்சிவப்பு நிற செஞ்சாய்சதுரப் படிகங்களாக இடக்குழு *P*212121, அலகு அளவுருக்கள் a = 0.6262 நானோமீட்டர், b = 1.3585 நானோமீட்டர், c = 0.6091 நானோமீட்டர், Z = 4, 100°செல்சியசு வெப்பநிலையில் உருகும்.
## வேதிப் பண்புகள்
மாங்கனீசு ஆக்சலேட்டு சூடுபடுத்தும் போது சிதைவடையும்:
:\mathsf{ MnC_2O_4 \ \xrightarrow{215^oC}\ MnO + CO\uparrow + CO_2\uparrow }
## பயன்பாடுகள்
*எண்னெய் உலர்த்தும் முகவராக மாங்கனீசு ஆக்சலேட்டு பயன்படுத்தப்படுகிறது.
*MnO, Mn2O3 மற்றும் Mn3O4 போன்ற பல்வேறு மாங்கனீசு ஆக்சைடுகளின் ஒற்றை கட்ட நானோ துகள்களை ஒருங்கிணைக்க மாங்கனீசு ஆக்சலேட் முன்னோடிச் சேர்மமாகப் பயன்படுத்தப்படுகிறது.
## மேற்கோள்கள்

பகுப்பு:மாங்கனீசு சேர்மங்கள்
பகுப்பு:ஆக்சலேட்டுகள்
பட்டுராசு

**பட்டுராசு**  அல்லது **பட்டுராசு களப்பாடியார்** என்பவர் தொழிற்சங்கப் போராட்டவாதி. சமூக நீதி செயல்பாட்டாளர். தொழிலாளர் உரிமைகளுக்காகப் போராடியவர். இந்திய தேசிய இராணுவத்தில் சேவை செய்தவர். அகில மலாயா தொழிற்சங்க சம்மேளனத்தின்  காரியதரிசி பதவியில் இருந்தவர்.

## வாழ்க்கை சுருக்கம்
தமிழ்நாடு, திருவாரூர் மாவட்டம், மன்னார்குடி வட்டத்திலுள்ள, கீழ நெம்மேலி கிராமத்தில் பிறந்தார். 1930 ஆம் ஆண்டு தன்னுடைய சிறுவயதில் மலாயாவிற்கு வேலை தேடிச்சென்றார். அங்கெல்லாம் ஆங்கிலேயர்கள், சீனர்கள், மலேசியர்களின் தோட்டங்களில் இந்தியர்கள் அடிமைகளாக நடத்தப்பட்டது கண்டு மனம்வெதும்பினார். இதனால் அவருக்கு பொதுவுடைமைச் சிந்தனையாளர்களுடன் உறவு ஏற்பட்டது. பி. வீரசேனன், எஸ். ஏ. கணபதி, வாட்டாக்குடி இரணியன் போன்றவர்களுடன் சேர்ந்து இரும்பாலைத் தொழிற்சங்கத்தை தொடங்கினார். தொழிலார்களுக்காக பல போராட்டங்களையும், துப்பாக்கி குண்டடிகளையும் பெற்றார்.

மலாயா துறைமுகத் தொழிற்சங்கம் பலமாக இருந்தால் ஏற்றுமதி இறக்குமதி பாதிக்கும் என ஆங்கிலேய அரசு, அதை நசுக்குவதில் கவனமாக இருந்தது. ஏறத்தாழ 12000 தொழிலாளிகள் இருந்த அந்தச் சங்கத்தை வலுப்படுத்த அதன் தலைவர் பதவி இரணியனுக்கும், காரியதரிசி பதவி பட்டுராசுவிற்கும் வழங்கப்பட்டது. துறைமுக தொழிற்சங்கம் மிகச் சிறப்பாக செயலாற்றியது. பட்டுராசுவின் நேர்மையான நடவடிக்கையால் சந்தாத் தொகை லட்சக்கணக்கான வெள்ளிகள் சேர்ந்தன. பட்டுராசு தொழிலாளர்கள் நிதியிலிருந்து ஒரு வெள்ளி கூட எடுத்து செலவு செய்யமாட்டார். அத்தகைய நேர்மையாளராக நடந்து கொண்டார்.

1946 ல் தமிழர்களை கொத்தடிமைகளாக பயன்படுத்திய மலாயா ரவுடிகள் ஆதிகத்தை எதிர்த்து போராடினார். ஆயுதம் தாங்கியப் போரட்டத்தில், ரவுடிகளின் தலைவன் சுட்டுக் கொல்லப்பட்டான். அதில் பட்டுராசு, வீரசேனன், கணபதி, இரணியன் மேல் வழக்கு பதிவு செய்தனர். இந்த வழக்கில் இவர்களுக்காக வாதடியவர் சிங்கப்பூர் அதிபராக இருந்த லீ குவான் யூ. ஆங்கிலேயருக்கு எதிரான போராட்டத்தில் ஈடுப்பட்டதால், இவர்களை ஆங்கிலேய அரசு சுட்டுக்கொல்ல உத்தரவிட்டது. இவர் தலைமறைவாக இருந்தார். கோலாலம்பூர் அருகில் போர்டீசன் துறைமுகத்தில் தலைமறைவாக இருந்து, பின் ரகசியமாக 1949 ஆண்டு சிங்கப்பூரில் இருந்து அந்தமான் வழியாக இந்தியா திரும்பினார்.

தமிழகத்தில், ஒருங்கிணைந்த தஞ்சாவூர் மாவட்டத்தில் அந்த காலகட்டத்தில் பண்ணையாட்கள் உரிமைக்காக, நிலவிய கொடுமைகளுக்கு எதிராக போராடிக் கொண்டிருந்த கம்யூனிஸ்ட் கட்சித் தோழர்களான வெங்கடேச சோழகர், எஸ். ஜி. முருகையன் போன்றவர்களோடு இணைந்து போராடத் தொடங்கினார்.

தோழர் பட்டுராசு பெண்ணடிமையை எதிர்த்து தன் மனைவிக்கு மோதிரம் மட்டுமே மாற்றி சுயமரியாதையாகத் திருமணத்தை நடத்தியும், வாழ்ந்து காட்டினார்.

## ஆலயநுழைவு
தோழர் பட்டுராசு தனது கிராமமான நெம்மேலியில் பள்ளிக்கூடம் ஆரம்பித்து அதில் தன்னுடன் சிங்கப்பூரில் வேலை செய்த தாழ்த்தப்பட்ட ஆசிரியர்களைப் பணியமர்த்தினார். அனைத்து மாணவர்களையும் ஊரில் உள்ள பிள்ளையார் கோவிலுக்கு அழைத்துச்சென்று அதிர்வை ஏற்படுத்தினார்.

இவர் 1970-களில் நாகப்பட்டிணம் நாடாளுமன்ற தொகுதிக்கு, பொதுவுடைமை கட்சி சார்பாக போட்டியிட்டு தோற்றுப்போனார்.

தியாகி பென்சனுக்காக கேட்டபோது, மக்களுக்காக போராடியதற்காக கூலி வாங்குவது தவறு என அதை மறுத்தவர். அவரை மதிக்கும் விதமாக மன்னார்குடியை அடுத்த கீழநெம்மேலி என்ற கிராமத்தில் பறையர் மக்கள் தங்கள் வாழும் பகுதிக்கு கே. பி நகர் என்று பெயர் வைத்து சிறப்பித்தனர்.

## மேற்கோள்கள்

பகுப்பு:மலேசியத் தொழிற்சங்கவாதிகள்
பகுப்பு:தமிழ்ப் பொதுவுடமைவாதிகள்
பகுப்பு:1915 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:தமிழ் சாதிய எதிர்ப்புச் செயற்பாட்டாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
ழீன் புரோதீ

**ழீன் பி. புரோதீ** *(Jean P. Brodie)*  ஒரு பிரித்தானிய வானியற்பியலாளர் ஆவார்.இவர் சாந்தா குரூசில் உள்ள கலிபோர்னியா பல்கலைக்கழகத்தில் வானியல், வானியற்பியல் துறையில் பேராசிரியராகவும் இலிக் நோக்கீட்டகத்தில் வானியலாளராகவும் உள்ளார்.

## கல்வி
இவர் இலண்டன் பல்கலைக்கழகத்தில் இளம் அறிவியல் பட்டமும் கேம்பிரிட்ஜ் எம்மானுவேல் கல்லூரியிலும் கேம்பிரிட்ஜ் வானியல் நிறுவனத்திலும் முனைவர் பட்டமும் பெற்றார்.

இவருக்கு 1990 இல் வானியல், வானியற்பியலுக்குமான குகன்கீம் ஆய்வுநல்கை வழங்கப்பட்டது.  இவ பன்னாட்டு வானியல் ஒன்றிய உறுப்பினர் ஆவார்.

## வாழ்க்கைப்பணி
இவர் கேம்பிரிட்ஜில் முனைபர் ஆய்வு முடித்ததும் பெர்க்கேலியில் உள்ள கலிபோர்னியா பல்கலைக்கழகதில் 1980 முதல் 1982 வரை முதுமுனைவர் ஆய்வைத் தொடர்ந்தார், பிறகு கேம்பிரிட்ஜ் கிர்ட்டன் கல்லுரியிலும் கேம்பிரித் வானியல் நிறுவனத்திலும் ஆய்வுறுப்பினராக 1982 முதல் 1984 வரை இருந்துள்ளார். பிறகு பெர்க்கேலி கலிபோர்னியா பல்கலைக்கழகத்துக்கு மீண்டு உதவி ஆராய்ச்சி வானியலாளராக 1984 முதல்1987வரை பணிபுரிந்தாரிவர் 1987 இல் சாந்தா குரூசில் உள்ள கலிபோர்னியா பல்கலைக்கழகத்தில் உதவிப் பேராசிரியராகவும் வானியலாளராகவும் இருந்துள்ளார். பிறகு அங்கே இணை பேராசிரியராகவும் வானியலாளராகவும் 1991 இலும் பேராசிரியராகவும் வானியலாளராகவும் 1997 இலும் பதவி உயர்வு பெற்றுள்ளார்.

இவரது முதன்மை ஆராய்ச்சி ஆர்வங்கள் பால்வெளி உருவாக்கத்திலும் பேரியல் விண்மீன் கொத்துகளிலும் கவிந்துள்ளது.

இவர் புறப் பால்வெளிகளின் பேரியல் கொத்துகளின் இயற்பியல் ஆய்வுக்கான பன்னாட்டு ஆராய்ச்சி வலையை நிறுவினார். இதன்வழி ஒன்றிணைந்த பால்வெளி, பேரியல் கொத்துகளின் அளக்கைத் திட்டத்தை உருவாக்கினார். இது SLUGGS அளக்கை எனும் குறும்பெயரால் அழைக்கப்பட்டது. இது  UCSCயின் பெருமை மிக்க banana slug நினைவாகப் பெயரிடப்பட்டது.

இவர் அபுள் மரபுத் திட்டத்தின் கூட்டுறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானியப் பெண் கணிதவியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பிரித்தானியப் பெண் இயற்பியலாளர்கள்
பகுப்பு:பிரித்தானியப் பெண் வானியலாளர்கள்